Dambadondogiin Baatarjav

Dambadondogiin Baatarjav (født 2. juni 1961) er en mongolsk handikappet bueskytter, som konkurrerer i åpen klasse. Han skyter stående. 

Han vant i 2008 Mongolias første paralympiske medalje noen sinne, da han vant rekurvbue individuelt ved Paralympiske sommerleker 2008 i Beijing.

Idrettskarriere 
2000
Baatarjav deltok ved Paralympiske sommerleker 2000, men ble slått ut i kvartfinalen, der han tapte kvartfinalen 93-102 for sørkoreanske Tae Sung An, som vant denne øvelsen. 

2006
Han deltok ved Asialekene 2006, der han konkurrerte mot funksjonsfriske utøvere, og endte der på 41.-plass med 1167 poeng. 

2008
Ved Paralympiske sommerleker 2008 i Beijing vant han rekurvbue individuelt, etter at han slo kinesiske Chen Yegang i semifinalen og Fabrice Meunier i finalen. Dette var Mongolias første medalje i paralympisk sammenheng. 

2015
Han kom på 9.-plass ved Para-VM i bueskyting i 2015.

2016
Ved Paralympiske sommerleker 2016 kom han også på 9.-plass, delt med bl.a. sin landsmann Ankhbayar Amarbayasgalan. I lagkonkurransen kom Mongolia på 4.-plass.

Referanser

Eksterne lenker 
 Rio 2016 - Baatarjav Dambadondog 
 Profil hos IPC
 Profil hos Paralympics 2008 (arkivert)

Mongolske bueskyttere
Mongolske handikappidrettsutøvere
Paralympiske mestere for Mongolia
Deltakere for Mongolia under Paralympiske sommerleker 2000
Deltakere for Mongolia under Paralympiske sommerleker 2008
Deltakere for Mongolia under Paralympiske sommerleker 2016
Fødsler i 1961